登金陵凤凰台(李白)<br>凤凰台上凤凰游,凤去台空江自流。<br>吴宫花草埋幽径,晋代衣冠成古丘。<br>三山半落青天外,二水中分白鹭洲。<br>总为浮云能蔽日,长安不见使人愁。<br>乌衣巷(唐代,刘禹锡)<br>朱雀桥边野草花,乌衣巷口夕阳斜。<br>旧时王谢堂前燕,飞入寻常百姓家。<br>烟笼寒水月笼纱,夜泊秦淮近酒家。<br>商女不知亡国恨,隔江犹唱后庭花。<br>——杜牧《泊秦淮 》<br>江雨霏霏江草齐,六朝如梦鸟空啼。<br>无情最是台城柳,依旧烟笼十里堤。<br>——韦庄《台城 》<br>春花秋月何时了,往事知多少?<br>小楼昨夜又东风,故国不堪回首月明中!<br>雕栏玉砌应犹在,只是朱颜改。<br>问君能有几多愁?恰似一江春水向东流。<br>——李煜 《虞美人》
为君醉中一狂歌,<br>千岩万壑白云深。<br>楚乡菰黍初尝,马蹄偶踏扬州路。莼丝向老,江鲈堪脍,催人归去。秋气萧骚,月华如洗,一天风露。望重重烟水,吴淞万顷,曾约旧时鸥鹭。惆怅别离无奈,整孤帆、依然回顾。玉龙节底,故人情重,欲行犹驻。敛散功多,澄清志遂,好回高步。看归鞍稳上,文鸳班里,五云深处。<br>有客自秦地骊山来,言温泉宫已废,唯泉尚未涸,上池使<br>客所浴,下池行人所浴,感而赋此。<br>煌煌帝业三百年,骊山宫殿空云烟。<br>美人艳骨为黄土,山前不改旧温泉。<br>温泉虽在君王去,芳草凄凄满宫路。<br>泉声如泣日将莫,山鸡乱鸣上林树。<br>忆昔玉环赐浴时,红楼绮阁香风吹。<br>头上宝钗凉欲堕,莲步轻扶双侍儿。<br>有客今年曾过此,宫坏墙倾山色死。<br>虎旅知更不复闻,池上玉龙犹喷水。<br>当时此水在天上,一沐恩波荣莫比。<br>六宫粉黛不敢唾,今日行人斗来洗。